Diari Oficial de la Generalitat Valenciana


Sumari del DOGV 3178, del 06-02-1998 (1998/545)

ORDRE de 7 de gener de 1998, del conseller de Sanitat, per la qual desplega l'anterior de 31 d'octubre de 1996, sobre retribucions del personal sanitari dependent de la Conselleria de Sanitat.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/01/07/(1)/dof/vci/html**

### Dades del document

Número de DOGV
:   3178

Data del DOGV
:   06-02-1998

Secció del DOGV
:   I. DISPOSICIONS GENERALS

Número del document
:   1998/545


Data del document
:   07-01-1998

Organisme emissor
:   Conselleria de Sanitat

Tipus de document
:   Ordre

Anàlisi jurídica

ORDRE de 7 de gener de 1998, del conseller de Sanitat, per la qual desplega l'anterior de 31 d'octubre de 1996, sobre retribucions del personal sanitari dependent de la Conselleria de Sanitat. [1998/C545]
  
L'Ordre de la Conselleria de Sanitat de 31 d'octubre de 1996 va disposar l'assignació del complement específic C als llocs de treball autoritzats per ser ocupats per personal mèdic interí o eventual, per causa de vacant o acumulació de feina, així com als llocs vacants subjectes a modificació de plantilla.
  
De la mateixa manera, s'aplica l'esmentat complement als llocs de treball vacants que en l'esdevenidor seran ocupats per comissió de servei o nomenaments provisionals.
  
Atesa la freqüència amb què determinats llocs de personal mèdic són ocupats per personal interí en concepte de substitució per malaltia, llicències per assumptes propis, etc., es fa necessari aclarir el règim de dedicació aplicable en aquests casos, més tenint en compte l'objectiu de gestió de la present legislatura, consistent en la progressiva implantació del complement específic C.
  
A aquest motiu, cal afegir-hi la similitud dels casos de substitució amb els considerats en l'Ordre de 31 d'octubre de 1996, per tal com, independentment de la situació del lloc (vacant o reservat)), la relació jurídica del personal que passa a ocupar-lo és sempre de naturalesa temporal i no definitiva. D'altra banda, la Llei de Mesures de Gestió Administrativa i Financera i d'Organització de la Generalitat Valenciana per a l'any 1998 dota la present ordre de la cobertura legal necessària.
  
Per tot això, fent ús de les competències que m'atribueix l'article 35 de la Llei de la Generalitat Valenciana 5/1983, de 30 de desembre, de Govern Valencià, i d'acord amb l'article 44 de la mateixa norma legal.
  
ORDENE
  
Article 1
  
Als llocs de treball que hagen de ser ocupats per personal interí per la causa de la substitució dels seus titulars se'ls assignarà el complement específic C.
  
Article 2
  
Una vegada acabada la substitució, els llocs de treball tindran assignat una altra vegada el complement específic d'origen.
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 7 de gener de 1998
  
El conseller de Sanitat,
  
Joaquín Farnós Gauchía
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI